I 1775 var Fautøya delt i to og lå en kilometer lenger nordøstover hvor Fet båtforening holder til. Fram til 1817 så flyttet Fautøya seg 500 meter mot sørvest, antakelig mest på grunn av Stor-ofsen i 1789 som har erodert nordenden og lagt etter seg materiale i sørenden. I 1868 var Fautøya blitt sammenhengende: Den hadde da en størrelse på 500 dekar, og i 1974 hadde den økt til 600 dekar, og i denne tiden har den forflyttet seg fire meter i året, mot sju meter i året før reguleringen i 1862.